recursal/SuperWikiNEXT-32B huggingface dataset:
**KRU Records** merupakan sebuah syarikat rakaman Malaysia yang ditubuhkan pada Jun 1996 oleh penyanyi, pencipta lagu dan penerbit - Norman, Yusry dan Edry Abdul Halim yang dikenali sebagai KRU.

Dengan pengkhususan dalam genre muzik Pop, Tarian, R&B dan Hip hop KRU Records merupakan salah satu label bebas yang berpengaruh dan berjaya di Malaysia, Singapura dan Brunei sehingga kini. Artis pertama yang bernaung di bawah KRU Records merupakan kumpulan pop lima anggota wanita yang dikenali sebagai kumpulan Elite. Artis lain yang turut bernaung di bawah label KRU Records adalah kumpulan Indigo, X Factor, Juliana Banos, Dr Kronik, Pretty Ugly, Ezlynn, Phyne Ballerz, Trez, Anita Sarawak, Rabbani, Adam, Dafi, The Lima, Mendua, Pianka and Flava. Pada tahun 2008, kesemua entiti perniagaan yang dimiliki oleh KRU disatukan di bawah satu syarikat yang dikenali sebagai KRU Studios.

Cyberjaya (2010-kini)
---------------------

Sejajar dengan perkembangan KRU sebagai pemain utama dalam industri kreatif tempatan, ibu pejabat KRU group of companies telah berpindah ke Technology Park Malaysia, Bukit Jalil mulai 2010 dan kemudian ke Sky Park Tower 5 di Cyberjaya, Selangor. 

KRU Studios yang menjurus kepada penghasilan filem,drama tv, iklan melebarkan sayap mereka dengan mewujudkan Kartun Studios yang memfokuskan kepada pembuatan filem animasi. 

Mereka juga melebarkan sayap dalam bidang teknikal TVET dengan melahirkan graduan dalam bidang kemahiran dalam industri seni kreatif melalui penubuhan KRU Academy di Technology Park Malaysia yang di kawal selia oleh pihak KRU sendiri.

Artis-artis
-----------

* Elite (1995-kini)
* Indigo (1997-2000)
* Rabbani (1997-kini)
* Juliana Banos (1997-2006)
* Pretty Ugly (1997-kini)
* X-Factor (2000-2009)
* Dr Kronik (2000-kini)
* Ezlynn (2002-kini)
* Phyne Ballerz (2002-2005)
* Anita Sarawak (2003-2010)
* Adam AF2 (2005-kini)
* The Lima (2006-kini)
* Dafi (2007-kini)
* Candy (2007)
* Mendua (2006-kini)
* Flava (2007-kini)
* Pianka (2008-kini)
* Trez
* Stacy (2009-kini)
* Mawi (2010-kini)
* Ziana Zain (2010-kini)
* Mila Jirin (2010)
* Anuar Zain (2011)
* Forteen (2011-kini)
* Jaclyn Victor (2012-kini)
* Mojo (2012-2016, 2023-kini)
* Caliph Buskers (2014-kini)
* V.I.P

Alamat surat menyurat
---------------------

KRU Records  

No 26&27, Jalan Jelatek (2)   

Jelatek Business Centre  

Off Jalan Jelatek  

54200 Kuala Lumpur  

Malaysia  

Tel: 03 4252 8566, Fax: 03 4257 8566

Pautan luar
-----------

* 
* 


|  |  |
| --- | --- |
| Ikon tunas | Rencana berkaitan syarikat dan perbadanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Panglima Badul** (judul di poster **Pang5 Badul**) merupakan sebuah filem Melayu yang diterbitkan di Malaysia pada 1979. Filem Panglima Badol diterbitkan dalam bentuk filem warna.

Filem Panglima Badul mula ditayangkan pada 1979 di pawagam seluruh negara. Menampilkan A. R. Badul, Yusni Jaafar dan ramai lagi.

Pengarah
--------

Filem Panglima Badul diarah oleh pengarah Hussein Abu Hassan pada 1979.

Sinopsis
--------

Filem ini mengisahkan Badol seorang budak pulau yang rajin membantu ibunya sejak kecil lagi. Pada suatu hari dia ingin merantau untuk mencari pengalaman seperti yang dilakukan oleh ayahnya dulu. Niatnya mendapat tentangan dari ibunya tetapi demi anaknya yang dikasihi, dia merelakan jua Badol untuk pergi, dengan satu pesanan iaitu Badol tidak boleh bercampur dan mengambil tahu tentang hal-hal orang.

Setelah sampai di sebuah pulau, Badol bertemu dengan Kokok iaitu pekerja suruhan Datuk Tumpang dimana dia sedang mencari pendekar yang boleh mengalahkan Datuk Panglima Wira Perkasa. Datuk Panglima Wira adalah seorang yang sombong dan bongkak dengan kekuatannya dan sering menindas penduduk kampung. Disebabkan itulah Datuk Tumpang ingin mencari pengganti Datuk Panglima. 

Apabila berlaku kekecohan di mana anak angkat Datuk Tumpang, Maya Sari, telah dilarikan oleh konco-konco Datuk Panglima Wira, dan Badol secara tidak sengaja telah terjumpai tempat persembunyian Panglima Wira. Menyangkakan bahawa Badol datang ingin menyelamatkan Maya dan menentangnya, Panglima Wira cuba membunuh Badol, tiba-tiba darah mula keluar dari mulut Panglima Wira, meraung kesakitan sambil memegang dadanya, lalu rebah dan mati. Sebenarnya tidak ada sesiapa pun tahu akan penyakit yg dialami Panglima Wira.

Datuk Tumpang dan beberapa orang telah datang dan ternampak Badol berada di sebelah mayat Panglima Wira, mereka semua telah menyangka yg Badol berjaya membunuh Panglima Wira dan menyelamatkan Maya, lalu Badol digelar menjadi Panglima Badol oleh Datuk Tumpang.

Pelakon
-------

* A. R. Badul sebagai Badul
* Erni Yusnita sebagai Maya Sari
* Hussein Abu Hassan sebagai Panglima Wira Perkasa
* R. Jaafar sebagai Kokok
* Benyamin S sebagai Madi Nitera
* Mahyon Ismail sebagai Teratai
* A. K. Jailani sebagai Panglima Pulau Pandan Jauh Ketepi
* Mahmud Jun sebagai Datuk Tumpang
* Normadiah sebagai Datin
* Yusni Jaafar sebagai Keembong
* Hamid Gurkha sebagai Sengkuang
* Mak Enon sebagai Mak Badol
* Yahya Sulong sebagai Pualam
* Ahmad B sebagai Pendekar Buta
* Param sebagai Murid Panglima Pulau Pandan
* Norlia Ghani sebagai Mentimun
* Mustafa Sutan
* Amran Kenit sebagai Murid Panglima Pulau Pandan
* Kamal Pendek sebagai Murid Panglima Pulau Pandan
* Rahim B.

Lagu
----

* Pakpong Pak Mustape - Milah Hussein
* Senandung Rumah Tua - Jaafar Ketum
* Rampage - Band Kampung Gua
* Risalah Manifesto-Akustikapala
* Jerami Bosan - Ron Jeremy
* Melastik Ke Planet Zargus - Jim Pakualam

Lihat juga
----------

* Filem Malaysia tahun 1978

Pautan luar
-----------

* *Panglima Badol*  di Pangkalan Data Filem Internet (IMDb)
***Cinta Kucing Parsi*** adalah telefilem komedi Malaysia 2017 bersempena dengan Tahun Baru Cina arahan Zamri Zakaria dan terbitan Mache Allstar United Sdn Bhd. Telefilem ini mula disiarkan pada hari Isnin, 30 Januari 2017, jam 8.30 malam.

Sinopsis
--------

Mengisahkan kehidupan dua sahabat, Alex dan Ikmal yang hidup menganggur. Dek kerana tidak ada kerja, banyak masa dibuang begitu sahaja. Pada satu hari, oleh kerana tidak mempunyai duit, Alex dan kawan baiknya, Ikmal ingin merompak sebuah kedai tetapi mereka gagal. Mereka berdua melarikan diri dengan manaiki motor, Apabila sudah panik melarikan diri, Alex terlanggar seorang gadis yang bernama Sharon. Nasib baik semua tidak cedera parah. Pada masa yang sama, Alex telah jatuh cinta dengan wanita tersebut. Demi memenangi hati wanita itu, Alex mula berubah perangai. Ikmal turut memberikan sokongan kepada temannya untuk menjayakan misinya dalam memenangi hati Sharon.

Pelakon
-------

* Sean Lee sebagai Alex
* Adeline Tsen sebagai Sharon
* Nadzmi Adhwa sebagai Akmal
* Acong Sweetchild
* Jesse Lim
* Angeline Tan
* Mandy Chong
* Ellika Azman
* Ozlynn Waty sebagai dirinya sendiri

Ulang siar
----------

Pada 4 Februari 2019, telefilem ini telah diulang siar di TV3, jam 2.00 petang.

Rujukan
-------

1. ↑  "Cinta Kucing Parsi (TV9)". MyInfotaip. 30 Januari 2017.
2. ↑  "Cinta Kucing Parsi kisah masyarakat majmuk". Kosmo!. 29 Januari 2017. Diarkibkan daripada yang asal pada 2019-02-04. Dicapai pada 2019-02-04.
***Diari Seorang Suami 2*** ialah sebuah siri drama televisyen Malaysia 2021 arahan oleh Johan Bahar, di bintangi oleh Afieq Shazwan,Yuna Rahim dan Keith Foo. Siri ini memulakan tayangan di Slot Lestary, TV3 12 November 2021 menggantikan Kekasih Hati Mr Bodyguard

Sinopsis
--------

Hairi (Afieq Shazwan) dan Neesa (Yuna Rahim) berkahwin pada usia muda walaupun tidak direstui oleh keluarga. Masing-masing hanya berumur 18 tahun. Hairi berbekalkan sijil SPM manakala Neesa bakal menduduki peperiksaan STPM. Mereka telah membuat keputusan untuk berkahwin lari.

Mereka berdua mula menjadi gelandangan di Kuala Lumpur. Malahan, mereka juga tidak mempunyai arah tujuan dan pekerjaan yang tetap. Di situ, Hairi dan Neesa terpaksa melalui pelbagai onak duri hidup dalam kalangan masyarakat gelandangan. Kisah hidup mereka bertambah rumit selepas Neesa disahkan mengandung. Semuanya dicatatkan di dalam diari Hairi yang tidak pernah diketahui oleh Neesa.

Orang Kaya Azman (Keith Foo) muncul dalam hidup mereka dan mahu membantu Hairi dan Neesa. Orang Kaya Azman menawarkan pekerjaan kepada Hairi malah juga membenarkan kedua-duanya tinggal di rumah agam miliknya. Apakah yang bakal berlaku pada Hairi dan Neesa? Diari Hairi bakal menjawab hati dan perasaan seorang suami.

Pelakon
-------

* Afieq Shazwan sebagai Hairi
* Yuna Rahim sebagai Nisa / Damia
* Keith Foo sebagai Azman
* Fimie Don sebagai Jenal
* Aida Othman sebagai Liza
* Sani Sudin sebagai Pak Wan
* June Lojong sebagai Mak Yah
* Syanie Hisham sebagai Kak Esah
* Iqbal Mazlan sebagai Joe
* Khal Isyaf sebagai Omar
* Fahmi Zamari sebagai Edi
* Suraya Eusoff sebagai Yati
* Kamal Ibrahim sebagai Pak Kasim
* Cintaa Aiyuni sebagai Siti
* Hafiz Raslin sebagai Husin
* Ali Yusoff sebagai Brader Jai

Rujukan
-------

1. ↑   Drama Diari Seorang Suami. MyInfoTaip. Dicapai 6 November 2021.
**Wafa Abdul Kadir** (1 Januari 1966 – 16 Mac 2019) merupakan seorang pelakon wanita Malaysia. Beliau pernah berlakon dalam filem *Azizah The Legend* dan drama *Pasukan Gerakan Khas*. Pada 1993, Wafa pernah disenarai akhir Pelakon Filem Wanita Popular (ABPBH). Beliau juga penerbit filem animasi *Budak Lapok*.

Kehidupan peribadi
------------------

Beliau adalah anak kepada bekas Mufti Wilayah Persekutuan, Tan Sri Abdul Kadir Talip yang berasal dari Pontian, Johor dan isterinya yang berketurunan Arab Mesir, Puan Sri Sohair Abdul Moneim Sery.

Suami pertamanya Yusof dan mendapat anak bernama Muhd. Luqman Yusof. Suami keduanya ialah Abdul Raouf dan mereka mendapat anak iaitu Muhd. Hakiim Abd. Raouf, Muhd. Kamil Abd. Raouf, dan Muhd. Adib Abd. Raouf,

Suami ketiganya ialah Tajul Faizal Tamimuddin seorang duda dan jurutera beranak dua. Majlis pernikahan berlangsung di Masjid At-Taqwa, Taman Tun Dr. Ismail, Kuala Lumpur. Mereka dinikahkan oleh Penolong Pendaftar Nikah masjid berkenaan, Mat Zaki Abd. Manan berwalikan bapa pengantin perempuan, Tan Sri Abdul Kadir Talip - bekas Mufti Wilayah Persekutuan. Tajul adalah rakan sekolahnya di Sekolah Rendah Kebangsaan Sri Petaling, Petaling Jaya, Selangor pada tahun 1977.

Meninggal dunia
---------------

Beliau telah meninggal dunia pada 16 Mac 2019 setelah bertarung sekian lama dengan penyakit barah. Jenazah beliau dibawa ke Masjid At-Taqwa, Taman Tun Dr Ismail, untuk disembahyangkan dan dikebumikan di Tanah Perkuburan Islam Bukit Kiara, sebelum solat zohor. Laporan sebelum ini menyebut Wafa disahkan menghidap kanser ovari tahap empat pada April 2015. Berikutan itu, beliau terpaksa membuang keseluruhan organ wanita, iaitu ovari, tiub fallopio, rahim dan omentum (lapisan yang menutup bahagian perut). Beliau kembali sihat selepas menjalani pembedahan, namun pada awal 2016, beliau berdepan pula dengan kanser peritoneal. Beliau dilaporkan sudah menjalani 18 sesi kemoterapi bagi menghapuskan sel kanser.

Rujukan
-------

1. ↑  Usikan rakan jadi kenyataan *Utusan Malaysia* (15 Jun 2010). Diperoleh pada 13 Jun 2011.
2. ↑  Wafa meninggal dunia *mStar Online* (16 Mac 2019). Dicapai pada 17 Mac 2019.
3. ↑  Shamshul Azree Samshir dan Faris Fuad (16 Mac 2019). Wafa Abdul Kadir meninggal dunia *Berita Harian*. Dicapai pada 17 Mac 2019.
4. ↑  Sajida Asarullah Khan (16 Mac 2019). Wafa Abdul Kadir meninggal dunia *Utusan Malaysia*. Dicapai pada 17 Mac 2019.

Pautan luar
-----------

* Wafa Abdul Kadir di Pangkalan Data Filem Internet (IMDb)
**José Pedro Balmaceda Pascal** (Sebutan Sepanyol: [xoˈse ˈpeðɾo βalmaˈseða pasˈkal]; lahir 2 April 1975) ialah pelakon Chile yang saat ini bermastautin di Amerika Syarikat. Selama hampir dua dekad lamanya, Pascal melakonkan watak cameo atau peran kecil lain dalam pelbagai tajuk filem dan siri televisyen. Pada masa itu, peran terbaik Pascal ialah ketika dia melakonkan watak cameo bernama Eddie dalam siri TV Amerika bertajuk Buffy the Vampire Slayer (1999). Kerjaya beliau dalam filemografi memasuki masa keemasannya selepas dipercaya untuk melakonkan watak Oberyn Martell dalam siri fantasi HBO *Game of Thrones* pada musim keempat (2014) dan Javier Peña dalam siri jenayah Netflix *Narcos* (2015–2017). Pascal mulai berlakon dalam filem yang popular di antaranya: *The Great Wall* (2016), *Kingsman: The Golden Circle* (2017), *The Equalizer 2* (2018), *Triple Frontier* (2019), *Wonder Woman 1984* (2020), dan *The Unbearable Weight of Massive. Bakat* (2022).

Sejak 2019, Pascal telah membintangi watak utama dalam siri Disney+ *Star Wars* *The Mandalorian*, peranan yang dilawatinya semula dalam *The Book of Boba Fett* (2022). Pada 2023, beliau memainkan watak Joel Miller dalam siri drama HBO *The Last of Us*, yang mana beliau menerima pencalonan untuk Anugerah Emmy Perdana dan Anugerah Golden Globe. Majalah *Time* menamakannya sebagai salah satu daripada 100 orang paling berpengaruh di dunia pada tahun 2023.

Rujukan
-------

1. ↑  "Emmys 2023: The Complete Nominations List". *Variety*. July 12, 2023. Diarkibkan daripada yang asal pada July 17, 2023. Dicapai pada July 12, 2023.
2. ↑  Shanfeld, Ethan (2023-12-11). "Golden Globes 2024: Full Nominations List (Updating Live)". *Variety* (dalam bahasa Inggeris). Diarkibkan daripada yang asal pada December 11, 2023. Dicapai pada 2023-12-11.
3. ↑  "Time 100". *Time*. April 13, 2023. Diarkibkan daripada yang asal pada April 13, 2023. Dicapai pada April 13, 2023.
Kilometer sifar Semenanjung Malaysia di Johor Bahru.
Kilometer sifar jalan raya Perancis.
Di kebanyakan negara, **kilometer sifar** (juga ditulis *0 km*) atau istilah sama dalam bahasa lain (juga dikenali sebagai **penanda batu kosong**, **stesen kawalan** atan **titik kawalan**) merujuk kepada satu lokasi khusus (biasanya terletak di ibu negara), dari mana jarak diukur secara tradisional. Terdahulu, batu penanda adalah tanda di mana pemandu boleh menetapkan odometer mereka untuk mengikut arah pada awal buku panduan.

Salah satu penanda itu ialah Milliarium Aureum ("*Golden Milestone*") dari Empayar Rom, yang dipercayai sebagai asal literal bagi pepatah Inggeris bahawa "semua jalan menuju Rom".

Di Malaysia, kilometer sifar bagi jalan raya di Semenanjung Malaysia terletak di depan Pejabat Pos Besar Johor Bahru dan bukannya di ibu negara di Kuala Lumpur sebagaimana kebanyakan negara lain. Ia berikutan jarak bagi ketiga-tiga laluan tulang belakang utama di Semenanjung Malaysia iaitu Laluan Persekutuan Malaysia 1, Laluan Persekutuan Malaysia 3 dan Laluan Persekutuan Malaysia 5 dikira dari Johor Bahru.

Rujukan
-------

1. ↑  "Ohio Lincoln Highway Historic and Cultural Resources" (PDF). Diarkibkan daripada yang asal (PDF) pada September 6, 2006. Dicapai pada 2007-04-22. Unknown parameter `|deadurl=` ignored (bantuan)
2. ↑  "MELAKAfm - JELAJAH '0' KILOMETER". *melakafm.rtm.gov.my*. Diarkibkan daripada yang asal pada 2018-07-14. Dicapai pada 2018-07-14.

|  |  |
| --- | --- |
| Ikon tunas | Rencana berkenaan jalan raya dan lebuh raya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Tarian Burung Enggang** atau biasa disebut **Tarian Datun Julud** adalah sebuah tarian Suku Dayak Kenyah di Kalimantan Timur, Indonesia dan Sarawak, Malaysia. Tari Burung Enggang menjadi tarian wajib dalam setiap upacara adat Suku Dayak Kenyah. Tari Burung Enggang menggambarkan kehidupan sehari-hari burung enggang yang biasanya dibawakan oleh wanita-wanita muda Suku Dayak Kenyah.

Sejarah
-------

Datun Julud dikatakan telah dicipta oleh seorang raja suku Dayak Kenyah di Apo Kayan bernama Nyik Selung, untuk melambangkan kebahagiaan dan rasa syukur kepada Maha Dewa atas kelahiran cucunya. Selepas peristiwa tersebut, tarian Datun Julud terus diminati dalam kalangan masyarakat sekitarnya dan terus berkembang ke kawasan daerah lain di Sarawak.

Cara menari
-----------

Seorang penari solo, seorang wanita yang berkaki ayam, biasanya memulakan tarian, bergerak secara spontan untuk mencontohi burung enggang yang sedang terbang. Dengan perlahan-lahan, penari menggerakkan tangannya, kaki dan tubuh, memberi tumpuan supaya kepala kekal tegak dan bergerak supaya mengekalkan anting-antingnya; perhiasan tembaga berat yang rebeh dari paras bahu panjang - daripada bergoyang terlalu banyak.

Selepas selesai menari, wanita lain mengambil tempat, dan ini berterusan sehingga semua wanita di rumah panjang masing-masing telah mengambil giliran mereka. Setiap kali, tarian itu dilakukan oleh sekumpulan sehingga empat wanita.

Dipersembahkan
--------------

Pada masa dahulu, tarian ini dipersembahkan sewaktu perayaan kemasyarakatan bagi menyambut kepulangan para pahlawan dari berburu, atau sewaktu perayaan tahunan yang menandakan tamatnya musim menuai. Kini, tarian ini dipersembahkan pada hari-hari kebesaran atau untuk meraikan kedatangan pelawat ke rumah panjang terutamanya pelancong dari luar negeri. Kebiasaanya, tarian Datun Julud ini dipersembahkan pada waktu petang oleh sekumpulan wanita.

Peralatan muzik
---------------

Tarian ini diiringi bunyi alat muzik sape dan dipersembahkan oleh penari-penari wanita, menggunakan kipas tangan anggun yang diperbuat daripada bulu burung kenyalang yang melambangkan sayap burung suci tersebut.

Pakaian
-------

Penari biasanya memakai kain sarung berwarna-warni dan topi tradisional yang panjang, yang dihiasi dengan bulu yang menonjol yang melambangkan dewa. Untuk melambangkan sayap burung enggang itu, penari memegang kipas tangan yang diperbuat daripada bulu burung suci.

Di Long Busang pada masa kini, aksesori wanitanya telah diubah mengikut syariat Islam yakni para penari wanitanya bertudung dan mengenakan baju yang menutup bahagian lengan tetapi masih mengekalkan ciri-ciri anggun penari Datun Julud.

Rujukan
-------

1. ↑  "Tari Burung Enggang". *warisanbudayaindonesia.info*. Warisan Budaya Tak Benda. Dicapai pada 17 Februari 2015.
2. 1 2 3 4  Pejuang Seni: TARIAN DATUN JULUD
3. ↑
4. ↑  Traditonal Dance - AN EXOTIC ENSEMBLE OF ENCHANTING EXPERIENCES

Pautan luar
-----------

* Tarian Orang Ulu - Datun Julud
**Taron Egerton** (lahir 10 November 1989) ialah seorang pelakon Wales. Selepas menamatkan pengajian dari Royal Academy of Dramatic Art, dia membuat persembahan dalam drama pentas. Egerton mendapat pengiktirafan untuk peranannya sebagai Gary "Eggsy" Unwin, seorang perisik, dalam filem komedi aksi *Kingsman: The Secret Service* (2014) dan *Kingsman: The Golden Circle* (2017).

Egerton juga telah membintangi beberapa filem biografi, menggambarkan pegawai tentera Edward Brittain dalam drama *Testament of Youth* (2014), pelompat ski utama dalam filem sukan *Eddie the Eagle* (2016), dan penyanyi Elton John dalam muzikal *Rocketman* (2019). Yang terakhir ini memberikannya Golden Globe Award for Best Actor. Dia telah membintangi Jimmy Keene dalam siri mini *Black Bird* (2022), yang mana dia telah dicalonkan untuk Primetime Emmy Award, dan sebagai Henk Rogers dalam filem biopik *Tetris* (2023).

Filemografi
-----------

### Filem

* 2014: *Testament of Youth* ... Edward Brittain
* 2015: *Kingsman: The Secret Service* ... Gary "Eggsy" Unwin
* 2015: *Legend* ... Edward "Mad Teddy" Smith
* 2016: *Eddie the Eagle* ... Eddie "The Eagle" Edwards
* 2016: *Sing* ... Johnny
* 2017: *Kingsman: The Golden Circle* ... Gary "Eggsy" Unwin
* 2018: *Billionaire Boys Club* ... Dean Karny
* 2018: *Robin Hood* ... Robin Hood
* 2019: *Rocketman* ... Elton John
* 2021: *Sing 2* ... Johnny
* 2023: *Tetris* ... Henk Rogers

### Televisyen

* 2013: *Lewis* ... Liam Jay
* 2014: *The Smoke* ... Dennis "Asbo" Severs
* 2018: *Watership Down* ... El-Ahrairah
* 2019–2020: *Moominvalley* ... Moomintroll
* 2019: *The Dark Crystal: Age of Resistance* ... Rian
* 2022: *Black Bird* ... Jimmy Keene

Rujukan
-------

Pautan luar
-----------
**Ayam buah keluak** ialah hidangan tradisional Peranakan yang terdiri daripada ayam, asam jawa kuah dan kacang buah keluak. Ia biasanya disajikan dengan beras.

Penerangan
----------

Ayam buak keluak ialah hidangan Peranakan terkenal yang boleh didapati dalam masakan Indonesia, Malaysia dan Singapura. Keluak dan asam jawa menjadi bahan terpenting, dan merupakan salah satu hidangan Peranakan yang paling mengambil masa untuk dimasak. Kuah pedas hidangan ini terdiri daripada beberapa rempah termasuk buah keras, kunyit, cili, lengkuas dan belacan. Serai dan isi keluak akan ditambah setelah kuahnya digoreng wangi. Kemudian, bahagian campuran akan dicampurkan dengan ayam dan kemudian diisi kembali ke dalam kulit keluak, dan selebihnya campuran akan dibuat menjadi kuah pekat dengan sup ayam dan jus asam jawa.

Hidangan ini biasanya disajikan dengan nasi. Biasanya, orang akan memakan ayam, kuah dan campuran dalam buah keluak.

Sejarah
-------

Walaupun kebanyakan hidangan Peranakan dipengaruhi oleh masakan Hokkien dan masakan Melayu, *ayam buah keluak* lebih banyak dipengaruhi oleh masakan Indonesia kerana *keluak* berasal daripada kawasan paya Indonesia. Hidangan ini dibawa ke Melaka dari Jawa dan Sumatera ketika Melaka merupakan pelabuhan perdagangan penting pada abad ke-15.

Jenis
-----

Orang Peranakan dan Eurasia memasak hidangan ini dengan cara yang berbeza. Golongan Peranakan biasanya mengeluarkan isi buah dari buahnya, mencampurkannya dengan ayam lalu memasukkannya kembali ke dalam kulit keluak dan memasaknya dalam kari sementara Eurasia memasaknya di dalam kari tanpa mengeluarkan isi. Ayam juga boleh digantikan dengan daging babi. Hidangan ini penting bagi orang Peranakan yang menggunakan hidangan tersebut sebagai penghormatan kepada nenek moyang mereka. Dalam budaya Serani, hidangan ini dianggap mewah.

Lihat juga
----------

* Senarai sup Indonesia
* Rawon
* Masakan Peranakan
* Masakan Serani Singapura dan Malaysia
* Masakan Jawa
* Masakan Indo
* Masakan Melayu

Rujukan
-------

1. ↑  "Ayam buah keluak | Infopedia". *eresources.nlb.gov.sg*.
2. ↑  Augustin, Kerry-Ann (April 16, 2017). "Cooking black gold | New Straits Times". *NST Online*.
3. 1 2 3 4 5
4. 1 2 3  Augustin, Kerry-Ann (16 April 2017). "Cooking black gold". *New Straits Times*. Dicapai pada 5 October 2020.
Koordinat: 1°54′24″N 103°41′22″E﻿ / ﻿1.906657°N 103.689534°E﻿ / 1.906657; 103.689534
**Empangan Linggiu** adalah empangan air tawar Sungai Johor yang terletak berhampiran dengan Linggiu, Felda Linggiu dan lain-lain lokasi berhampiran di Daerah Kota Tinggi, Johor, Malaysia. Empangan ini terletak di hulu Sungai Linggiu , iaitu anak Sungai Johor. Sungai Johor secara umumnya mengalir dari arah Utara ker Selatan iaitu dari Gunung Gemuruh mengalir ke Selat Johor sepanjANG 122.7 km. 

Difahamkanm Empangan Linggiu telah siap pada 1993 dan dikendalikan oleh Public Utilities Board of Singapore / Lembaga Perbekalan Awam Singapura (PUB) hasil perjanjian kerjasama antara kerajaan negeri Johor dengan negara Singapura. Singapura menerusi (PUB) masih terus menguruskan operasi Empangan Linggiu sehingga tahun 2061 kerana Perjanjian Air 1962 sah untuk tempoh 100 tahun.Majlis menandatangani penyerahan 4 buah kemudahan utiliti air tersebut telah disaksikan oleh Sultan Johor, Sultan Ibrahim. 

Sejak sekian lama, syarikat Public Utilities Board (PUB) Singapura turut mengendalikan Loji Air Sungai Skudai, di Johor Bahru kerana Singapura pernah berada di bawah Malaysia sehingga 1965. Loji air lain ialah Loji Air Gunung Pulai,Rumah Pam Pontian dan Rumah Pam Tebrau, Johor.

Rujukan
-------

1. ↑  Singapura serah loji air kepada Johor

  


|  |  |
| --- | --- |
| Ikon tunas | Rencana tentang bangunan dan struktur di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Manuskrip asal Hukum Kanun Melaka.
Pameran manuskrip asal Hukum Kanun Melaka
**Undang-undang Melaka** atau lebih dikenali sebagai **Hukum Kanun Melaka** pada mulanya merupakan peraturan yang bukan bertulis. Peraturan itu diadakan untuk melindungi kerajaan, rakyat, dan negeri Melaka. Walaupun Hukum Kanun ini sudah dijalankan pada masa pemerintahan Sultan Muzaffar Syah (1446-1456 M) namun ia baru ditulis dan disusun secara teratur setelah pemerintahan Sultan Mahmud Syah (1489-1511 M). Itulah sebabnya Hukum Kanun ini hanya dianggap ada setelah tahun 1489 M. Perhatikan bahasa yang digunakan dalam petikan Hukum Kanun atau Undang-undang Melaka ini:

*Lima perkara, yang tiada beroleh kita menurut kata itu, melainkan raja yang kerajaan juga. Pertama-tama 'titah', kedua 'berparik', ketiga 'murka', keempat 'karunia', kelima 'anugerah'. Maka segala kata ini tiada dapat kita mengatakan dia. Dan jikalau orang keluaran berkata demikian itu, digocoh hukumnya.*

| Senarai Kesusasteraan Melayu |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Sekolah Menengah Kebangsaan Binjai atau nama ringkasnya SMK Binjai merupakan sebuah sekolah Sekolah Menengah Kebangsaan (SMK) harian yang terletak di Lot 3839 Sri Jaya, Mukim Binjai, 24000 Kemaman, Terengganu Darul Iman, Malaysia. 

Sekolah ini telah dibuka dengan rasminya pada 1 Januari 2005 sehinggalah sekarang dan pada tahun 2010 satu nama panggilan baru SMK Binjai telah diwujudkan dengan panggilan B-BEST iaitu "Binjai-Beyond Excellent School in Terengganu". Pada Tahun 2009, SMK Binjai mempunyai bilangan pelajar iaitu 503 pelajar lelaki dan 602 pelajar perempuan dan menjadikan jumlah keseluruhan pelajar ialah seramai 1105 orang. Selain itu, bilangan guru di SMK Binjai adalah seramai 68 orang.

Sejarah B-BEST
--------------

SMK Binjai adalah sekolah menengah harian yang pertama didirikan di Kampung Binjai ini. Sekolah ini mula beroperasi pada 1 Januari 2005 dimulai dengan pendaftaran pelajar tingkatan 1 dan 2. 

**Perkembangan:** 

Kelas Tingkatan 1 hingga 5 

Tahun 2008 = 31 kelas 

Tahun 2009 = 36 kelas 

Tahun 2010 = 36 kelas 

Tahun 2011 = 37 kelas 

Tahun 2012 = 37 kelas

Pencapaian
----------

>>> Menambah baik keceriaan bilik-bilik khas dan keceriaan tangga.

Alamat
------

SEKOLAH MENENGAH KEBANGSAAN BINJAI
Lot 3839 Sri Jaya, Mukim Binjai, Kemaman, Malaysia
Terengganu Darul Iman, Malaysia
Email = smkbinjaikmn@yahoo.com

Telefon = 6098597750
Fax = 6098581676

Rujukan
-------

1. ↑  DIREKTORI SEKOLAH MENENGAH DI TERENGGANU

Pautan luar
-----------

* Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017
* Facebook Rasmi =
* Alumni B-BEST =
**Sekolah Menengah Kebangsaan Puteri** atau nama ringkasnya *SMK Puteri*, merupakan sebuah Sekolah menengah kebangsaan yang terletak di Jalan Labu Lama.

Pada 2009, Sekolah Menengah Kebangsaan Puteri memiliki 0 pelajar lelaki dan 1461 pelajar perempuan, menjadikan jumlah keseluruhan murid seramai 1461 orang. Ia mempunyai seramai 85 orang guru.2009

Sejarah
-------

Sejarah penubuhan Sekolah Menengah Kebangsaan Puteri sememangnya tidak dapat dipisahkan dari asal-usul kewujudan Sekolah Menengah Convent, Seremban yang ditubuhkan pada 3 Oktober 1904 oleh Residen British Mr. Weld. Pada ketika itu, kemudahan yang ada hanyalah satu blok bangunan beserta 5 orang sister sebagai tenaga pengajar. Kumpulan pertama pelajarnya seramai 36 orang.

Semasa pendudukan Jepun di Tanah Melayu, Sekolah Menengah Convent telah dijadikan pusat perlindungan untuk sister dan anak-anak yatim dari Taiping dan Singapura. Selepas pengunduran Jepun pada 1 Oktober 1945, Sekolah Menengah Convent telah dibuka semula dan menerima 800 orang pelajar. Bermula dari titik itu Sekolah Menengah Convent terus berkembang dari aspek pembangunan fizikal mahupun enrolmen pelajar.

Sekolah Menengah Kebangsaan Puteri, Seremban ditubuhkan selepas didapati bangunan Sekolah Convent sudah usang dan tidak selamat lagi. Satu tapak berhampiran Taman AST, kira-kira 4 kilometer dari bandar Seremban dipilih untuk menggantikan Sekolah Menengah Convent yang telah usang. Pada 8 Julai 1993, Majlis memecah tanah untuk pembinaan sekolah baru telah dirasmikan oleh YAB Dato' Seri Utama ato' Haji Abdul Samad, PSM, DSNS, PMC, Menteri Besar Negeri Sembilan Darul Khusus. Perbelanjaan untuk bangunan Sekolah Menengah Kebangsaan Puteri berjumlah RM 5,305,170.00. Sekolah ini mengandungi 7 blok bangunan yang terdiri daripada 3 blok bangunan empat tingkat, 2 blok bangunan dua tingkat dan 2 blok bangunan satu tingkat. 

Pada peringkat awal dicadangkan sekolah baru ini menggunakan nama Sekolah Menengah Seremban. Kemudian apabila didapati bahawa warga sekolah ini cuma terdiri daripada pelajar perempuan sahaja, nama Sekolah Menengah Puteri Seremban digunakan.

Pencapaian
----------

Alamat
------

Sekolah Menengah Kebangsaan Puteri
Jalan Labu Lama
70200, Seremban
Negeri Sembilan, Malaysia
Telefon = 6067655600
Fax = 6067671255

Pautan luar
-----------

* Sekolah Menengah Kebangsaan Puteri
* Sekolah Menengah Kebangsaan Puteri
***Hidayah*** merupakan sebuah filem seram keagamaan Indonesia yang diarahkan oleh Monty Tiwa. Filem ini diadaptasi daripada sinetron bertajuk sama ini dibintangi oleh Ajil Ditto, Givina, Alif Joerg, dan Unique Priscilla. Filem ini ditangguhkan buat kali pertama pada 20 Oktober 2022 lalu, dan akhirnya ditayangkan di pawagam Indonesia pada 12 Januari 2023.

Sinopsis
--------

Mengisahkan tentang perjalanan hidup beragama Bahri, bekas banduan yang ingin menguburkan masa silamnya. Demi melupakan masa lalunya yang kelam, dia memutuskan untuk berpindah dari kediamannya di kota ke sebuah kampung bernama Mekarwangi. Perpindahan Bahri ke Kampung Mekarwangi adalah atas permintaan rakannya, Hasan yang ingin meminta pertolongannya. Kampung Mekarwangi dilaporkan mengalami gangguan ghaib yang dipercayai berpunca daripada Ratna, kawan lama Bahri. Setibanya di kampung, Bahri menemui Ratna, rakan lamanya yang sedang dalam kesakitan akibat penyakit yang teruk, namun dia tidak pernah meninggal dunia.

Maka, Ratna sentiasa merasai kesakitan dan jeritan kesakitan Ratna sentiasa menghantui kesunyian kampung setiap malam.
Bukan sahaja jeritan Ratna terganggu, kampung itu turut diganggu oleh makhluk ghaib yang menghantui penduduk.
Sehinggalah akhirnya Ratna ditemui mati kerana keadaan kesihatannya yang semakin teruk.
Bagaimanapun, Bahri dituntut untuk bertanggungjawab terhadap segala masalah yang berlaku.
Bagaimanapun, daripada berasa marah kerana dibuang kampung, Bahri meminta hidayah dan menguatkan imannya.

Barisan pelakon
---------------

* Ajil Ditto sebagai Bahri
* Givina sebagai Ratna
* Alif Joerg sebagai Hasan
* Unique Priscilla sebagai Hesti / Ibu Ratna
* Khiva Iskak sebagai Burhan
* Dewi Yull sebagai Umi
* Joshua Pandelaki sebagai Kyai Fatah
* Fanny Ghassani sebagai Yanti
* Revaldo sebagai Pemilik toko
* Ridwan Kainan sebagai Asep
* Nagra Kautsar Pakusadewo sebagai Gilang
* Ami Asrizal Tankot sebagai Dadang
* Baby Niken sebagai Isteri Burhan
* Clay Nuari Hadinda sebagai Lisa
* Arla Ailani

Rujukan
-------

1. ↑  C. Rantung, Revi (6 Januari 2023). "Film Hidayah Tayang 12 Januari 2023 di Bioskop, Dibintangi Ajil Ditto hingga Givina". *Kompas.com*. Dicapai pada 8 Januari 2023.
2. ↑  Budhi, Aiz (6 Januari 2023). "Film Hidayah, Versi Layar Lebar Serial Religi Populer di Tahun 2000-an". *Viva.co.id*. Dicapai pada 8 Januari 2023.

Pautan luar
-----------

* *Hidayah*  di Pangkalan Data Filem Internet (IMDb)


|  |  |
| --- | --- |
| Ikon tunas | Rencana berkaitan filem Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Portal:* flag Indonesia
* Filem
**Sultan Abdullah Muhammad Shah I ibni Almarhum Raja Bendahara Abdul Rahman** ialah Sultan Perak ke-22 yang telah memerintah mulai 1851 sehingga 1857.

Riwayat Awal
------------

Sultan Abdullah Muhammad Shah (Sultan Abdullah I) ialah cucunda Sultan Perak ke-18, Sultan Ahmaddin Shah. Baginda berjaya takhta selepas kemangkatan sepupunya, Sultan Shahabuddin Riayat Shah, pada tahun 1851.

Semasa pemerintahannya, beliau terlibat dalam perang saudara dengan Raja Muda Ngah Jaafar, berikut yang melarikan diri Sultan Abdullah I istananya di Durian Sebatang dan mencari perlindungan dalam buangan di kediaman Datuk Laksamana Tok Janggut.

Dengan Sultan Abdullah I dalam buangan, Raja Ngah Jaafar telah dilantik sebagai Sultan Perak *de facto* oleh pembesar Melayu yang berpengaruh yang berpihak terhadap Sultan Abdullah pada tahun 1853. E.A. Blundell, Gabenor British di Negeri-negeri Selat, telah dimaklumkan mengenai perkara ini oleh Raja Ngah Jaafar, yang pada gilirannya kemudian disampaikan kepada kehadiran British di India. Raja Lop Yusuf, anak lelaki sulung Sultan Abdullah I, cuba untuk memujuk ketua-ketua Melayu untuk meneruskan sokongan mereka kepada ayahnya tetapi gagal. Sultan Abdullah I menulis kepada Blundell mengenai kemelut di Perak pada 23 November 1855, dan juga untuk mendapatkan bantuan daripada pihak British. Namun, permintaan itu ditolak dengan alasan bahawa British telah berjanji untuk tidak campur tangan dalam hal ehwal dalaman Perak.

Pada 8 November 1856, Raja Ngah Jaafar, yang merupakan Sultan *de facto*, dianugerahkan sepucuk lagi surat untuk terus untuk kawalan Long Jaafar daerah Larut yang kaya dengan bijih timah. Pada tahun yang sama, Raja Ngah Jaafar diisytiharkan Sultan Perak yang baharu

Keluarga
--------

Baginda beristerikan Raja Sharifah Ngah Aminah binti amarhum Raja Alang Rawin dan beroleh 4 orang putera dan 1 orang puteri iaitu Raja Lob Yusuf (Sultan Perak ke-27) Sultan Yusuf Sharifuddin Muzaffar Shah - (mangkat di Sayong, Kuala Kangsar), Raja Muda Sulaiman Muzaffar Shah, Raja Alang Abdul Rahman Muzaffar Shah dan Raja Pandak Abdul Samad Muzaffar Shah (Abdul Rahman) dan Raja Budak Rasul (P).

Mangkat
-------

Setahun kemudian, pada tahun 1857, Sultan Abdullah Muhammad Shah I mangkat dan dimakamkan di Durian Sebatang di daerah Hilir Perak. Baginda telah dianugerahkan gelaran **Marhum I'tikadullah**. Walau bagaimanapun, baginda lebih dikenali sebagai **Marhum Durian Sebatang**.

|
|  |
| Didahului oleh**Sultan Shahabuddin Riayat Shah** | **Sultan Perak**1851-1857 | Diikuti oleh:**Sultan Ja’afar Safiuddin Mu’adzam Shah** |

Lihat juga
----------

* Sultan Perak

Nota kaki
---------
**Sultan Abdul Malik Mansur Shah ibni Sultan Ahmaddin Shah** ialah Sultan Perak ke-19 yang telah memerintah mulai 1806 sehingga 1825.

Lahir sebagai Raja 'Abdul-Malik, baginda mewarisi takhta Kesultanan Perak selepas kemangkatan ayahandanya Sultan Ahmaddin Shah pada 1806. Baginda menjadi sultan tiga bulan selepas kemangkatan ayahandanya kerana pewaris sah, Raja Mahmud ibni Raja Ibrahim ibni Sultan Mahmud Shah II enggan turun ke Sayong untuk ditabalkan. Semasa pemerintahannya, Perak dilanggar oleh Kedah dan Siam, menimbulkan konflik dengan Selangor. Selepas kemangkatannya pada Ogos 1825, baginda diwarisi pula puteranya Raja 'Abdullah.

|
|  |
| Didahului oleh**Sultan Ahmaddin Shah** | **Sultan Perak**1806-1825 | Diikuti oleh:**Sultan Abdullah Muadzam Shah** |

Lihat juga
----------

* Sultan Perak

Nota kaki
---------

1. ↑  "The Siak Dynasty - Genealogy - PERAK6". The Royal Ark. September 2008. Dicapai pada 20 Mac 2014.
2. ↑  "19.Sultan Abdul Malik Mansur Shah". *Senarai Sultan Perak*. Pejabat D.Y.M.M. Sultan Perak Darul Ridzuan. Februari 2013. Diarkibkan daripada yang asal pada 2015-05-09. Dicapai pada 20 Mac 2014.


|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Penyakit Kencing Sirap Maple** (*Maple syrup urine disease* - **MSUD**) merupakan sejenis penyakit genetik dalam kelompok Kecacatan Metabolik Semulajadi *Inborn Errors Metabolism (IEM)* yang biasanya dikesan pada bayi. Pesakit menghadapi kecacatan genetik yang menyebabkan tubuh pesakit tidak mampu menghasilkan enzim tertentu. Rawatan biasanya membabitkan rawatan gantian enzim. Penyakit ini mengakibatkan air kencing pesakit berbau mapel.

*Autosomal recessive*
Penyakit ini diakibatkan oleh kecacatan cabang rantaian α-keto asid dehydrogenase (BCKDH) yang mendorong kepada peningkatan kepekatan tahap leucine, isoleucine, dan valine (cabang asid amino acid) dalam darah dan air kencing. Ciri-cirinya adalah air kencing mempunyai bau yang menyerupai sirap maple, ini mengakibatkan kecacatan akal teruk dan sawan. Disebabkan kesan corong genetik (*genetic bottleneck*) (perkahwinan sesama keluarga yang rapat), MSUD lebih kerap berlaku dikalangan keturunan Amish dan Mennonite. Juga dikenali sebagai **cabang rantaian ketoaciduria**.

Semenjak awal kelahiran, bayi menunjukkan ciri-ciri payah makan, muntah, tidak bertenaga (lesu), sawan, dan masalah kecacatan akal. Air kencing kanak-kanak bermasalah mempunyai bau manis yang jelas, sama seperti gula hangus, dari mana keadaan itu dinamakan. Penyakit kencing sirap maple mampu mengancam nyawa jika dibiarkan tanpa mendapatkan rawatan.

Rujukan
-------

Pautan luar
-----------

* Great summary of latest research (Jan 2006) on GeneReview Diarkibkan 2007-03-03 di Wayback Machine
Rangkaian perpustakaan yang tipikal. Ia menonjolkan topologi pepohon bercabang dan mengawal capaian kepada sumber.
**Perkhidmatan rangkaian** ialah asas persekitaran pengkomputan rangkaian. Ia umumnya disediakan dalam satu atau lebih pelayan untuk membekalkan sumber kongsi kepada komputer pelanggan.

Jenis perkhidmatan rangkaian
----------------------------

Perkhidmatan rangkaian yang biasa termasuk: 

* DNS
* Protokol Tatarajah Hos Dinamik (DHCP)
* Pelayan pengesahan
* Perkhidmatan direktori
* e-mel
* Pencetakan
* Sistem fail rangkaian

Perkhidmatan rangkaian ditatarajah pada rangkaian kawasan tempatan (LAN) syarikat untuk memastikan keselamatan dan pengendalian ramah pengguna. Ia membantu LAN berjalan dengan lancar dan cekap. LAN syarikat menggunakan perkhidmatan rangkaian seperti:

* DNS (Sistem Nama Domain) untuk memberi nama kepada protokol internet (IP) dan alamat MAC (pengguna lebih mengingat semula nama seperti "nm.lan" daripada nombor seperti "210.121.67.18"); dan
* DHCP untuk memastikan bahawa setiap orang dalam rangkaian mempunyai alamat IP yang sah.

DHCP meringankan beban pentadbiran dengan mengautomatikkan penguntukan IP kepada nod pada rangkaian. Menambahkan atau menyingkirkan nod dari rangkaian tidak menimbulkan sebarang masalah dapatan semula alamat IP kerana perkhidmatan DHCP menanganinya secara automatik. 

Pelayan pengesahan merupakan jenis perkhidmatan rangkaian yang lain yang membenarkan setiap pengguna memiliki akaun masing-masing, dengan setiap tugas yang dibuat mereka direkodkan dalam log atas nama pengguna masing-masing. Ini bermakna bahawa bukan sahaja pengguna bertanggungjawab kepada setiap perbuatan mereka semasa dalam rangkaian, ia juga meningkatan keselamatan kerana setiap orang yang ingin mencapai LAN harus mempunyai nama pengguna berdaftar dan kata laluan.

Mentadbirkan rangkaian tanpa mempunyai:

* akaun pengguna untuk menjejaki kegiatan mereka (baik yang haram mahupun yang bukan);
* DHCP untuk mengautomatikkan penguntukan IP kepada nod; atau
* DNS untuk memudahkan capaian alamat IP;

benar-benar menyusahkan. Membolehkan perkhidmatan rangkaian tersebut akan mengautomatikkan pentadbiran yang rumit dan juga memakan waktu dan justera itu, mengurangkan masa henti pentadbir rangkaian.

E-mel, pencetakan, dan perkhidmatan pengongsian fail rangkaian jarang tidak digunakan dalam persekitaran LAN kerana ia membenarkan pengguna mencapai:

* sebarang pencetak yang disambungkan kepada rangkaian;
* fail dalam pelayan atau nod lain yang disambungkan; dan
* memperkemas pemindahan data dalam rangkaian.

Kesemua perkhidmatan itu memerlukan pengguna memiliki keizinan untuk mencapai sumber kongsi serta memudahkan penatarajahan keselamatan dan hak capaian perkhidmatan direktori yang juga merupakan perkhidmatan rangkaian.

Lihat juga
----------

* Perkhidmatan pengehosan internet
	+ Perkhidmatan pengehosan sesawang
	+ Perkhidmatan pengehosan DNS
	+ Perkhidmatan pengehosan e-mel
	+ Protokol Pengurusan Rangkaian Mudah
***Urusan Hati Cik Drama Queen*** ialah sebuah siri drama televisyen melayu tahun 2017 arahan Micheal Abg. Dibintangi oleh Scha Al-Yahya, Aiman Hakim Ridza dan Randy Pangalila. Siri drama ini memulakan tayangan perdana di Slot MegaDrama, Astro Ria bermula 6 Februari 2017 menggantikan Sayang Papa Saya Tak.

Sinopsis
--------

Mengisahkan bagaimana Syazlin yang sangat 'drama queen' dalam apa jua situasi. Setiap perkara yang berlaku dalam dirinya dianggap masalah besar. Pada masa sama, Syazlin sering tidak bernasib baik dalam hubungan cinta. Pada suatu hari Syazlin berjumpa dengan Faris dan jatuh cinta. Namun cintanya ditolak kerana Faris bakal berkahwin dengan orang lain.

Syazlin kemudian bertemu dengan Fadhlan. Mereka berkawan baik dan Syazlin mula jatuh hati. Sekali lagi dia menggunakan pendekatan sama iaitu ingin mengejar dan mendapatkan cintanya itu. Syazlin meluahkan perasaanya melalui surat cinta berserta taburan bedak wangi. Siapa sangka Syazlin hanya bertepuk sebelah tangan kerana Fadhlan hanya menggangap dia sebagai kawan. Ketika itu Syazlin mendapat tahu Fadhlan adalah tunangan orang iaitu Hanissa. Ketika pernikahan mereka semakin hampir, tragedi malang menimpa Hanissa. Fadhlan mula menjadi muram dan dingin. Syazlin pula cuba untuk menceriakan si dia. Dapatkah Syazlin bertemu dengan putera idamannya itu?

Pelakon
-------

### Pelakon utama

* Aiman Hakim Ridza sebagai Fadhlan
* Scha Al-Yahya sebagai Syazlin

### Pelakon pembantu

* Randy Pangalila sebagai Faris
* Ozlynn Waty sebagai Kak Husna
* Ungku Hariz sebagai Yeop
* Nazrief Nazri sebagai Eddie
* Adriana Adnan sebagai Zehra
* Shalma Ainaa sebagai Farissa
* Nurul Haziatul Syahiera sebagai Mira
* Isyariana Che Azmi sebagai Hanissa
* Ziha Salleh sebagai Fasha
* Sharul Kamal sebagai Fadil
* Naimma Aljufri

Rujukan
-------

1. ↑   "Urusan Hati Cik Drama Queen Bukan Drama Kahwin Paksa". Gempak.
2. ↑   Drama Urusan Hati Cik Drama Queen. MyInfoTaip. Dicapai 4 Ogos 2021

Pautan luar
-----------

| : Slot MegaDrama, Setiap Isnin - Khamis , 10:00 Malam |
| --- |
| Sebelumnya | Urusan Hati Cik Drama Queen | Berikutnya |
| Sayang Papa Saya Tak | Dia Bidadariku |
**Raja Laut** ialah seorang kerabat diraja dari Selangor, Tanah Melayu. Baginda merupakan Raja Muda Selangor semasa pemerintahan Sultan Sir Alaeddin Sulaiman Shah pada 1898 hingga 1903.

Latar belakang
--------------

Raja Laut diputerakan pada 1850 dan merupakan putera kedua Sultan Selangor ke-3, Sultan Muhammad Shah Ibni Sultan Ibrahim Shah. Baginda juga ialah anak saudara kepada Sultan Selangor ke-4, Sultan Abdul Samad Ibni Tengku Abdullah. Raja Laut mendapat nama gelaran ‘Laut’ kerana dikatakan dilahirkan ketika bondanya berada di perairan sekitar Lukut.

Sumbangan
---------

Raja Laut dikenali sebagai ketua masyarakat Melayu di Kuala Lumpur pada tahun 1880 dan antara individu yang telah menyelesaikan banyak masalah yang timbul pada ketika itu. Baginda turut menjadi pengasas kepada penubuhan Lembaga Kebersihan Kuala Lumpur pada 1890. Baginda juga dilantik sebagai Ahli Majlis Negeri Selangor dan menjadi Penghulu Kuala Lumpur.

Raja Laut juga bertanggungjawab menubuhkan sekolah Melayu pertama di Kuala Lumpur, Sekolah Melayu Vernakular Kuala Lumpur, di mana baginda telah menghantar putera tunggalnya, Raja Alang ke sekolah berkenaan.

Anugerah dan pengiktirafan
--------------------------

### Pengabadian nama

Beberapa tempat turut dinamakan sempena nama baginda, termasuklah:

* Jalan Raja Laut - sebatang jalan di Kuala Lumpur yang bersambung dengan Jalan Tuanku Abdul Rahman.

Rujukan
-------

1. 1 2  "Siapa Raja Laut? Ini penjelasan pejabat Sultan Selangor". *www.astroawani.com*. Dicapai pada 2023-10-10.
2. ↑  "SEJARAH SISTEM PENDIDIKAN ISLAM DI KUALA LUMPUR" (PDF). Dicapai pada 10 Oktober 2023.
3. ↑  "Pernah Dengar Nama Raja Bot? Raja Laut? Abdullah Hukum ? Siapakah Mereka? - The Patriots" (dalam bahasa Inggeris). 2017-06-14. Dicapai pada 2023-10-10.
**Sekolah Menengah Kebangsaan Datuk Abdullah** atau nama ringkasnya *SMK Datuk Abdullah*, merupakan sebuah Sekolah menengah kebangsaan yang terletak di Astana Raja,.

Pada 2009, Sekolah Menengah Kebangsaan Datuk Abdullah memiliki 304 pelajar lelaki dan 253 pelajar perempuan, menjadikan jumlah keseluruhan murid seramai 557 orang. Ia mempunyai seramai 55 orang guru.2009

Sejarah
-------

Pada mulanya, sekolah ini menumpang di bangunan Sekolah Rendah Inggeris, Astana Raja sehingga tahu 1965. Pada tahun 1966, sekolah ini mempunyai dua aliran iaitu aliran inggeris dan aliran Melayu. Pada tahun 1973, dua blok bangunan tambahan telah dibina. Dengan siapnya bangunan ini pada tahun 1974, nama sekolah ini telah dirasmikan dengan nama baru iaitu Sekolah Menengah Datuk Abdullah, sempena nama Dato' Undang Luak Rembau yang ke-18, Dato' Abdullah b. Hj Dahan. Majlis perasmian dilakukan pada 14 November 1974 oleh Mahathir Mohamad, Menteri Pelajaran Malaysia ketika itu.

Pada tahun 1981, kelas aliran Sains Tulen untuk Tingkatan 4 dimulakan setelah bangunan makmal Sains Tulen dan dua blok bangunan asrama telah didirikan. Asrama ini dapat menampung seramai 200 orang pelajar. Bangunan asrama telah dirasnikan oleh Yang Amat Berhormat Dato' Hj [Mohd Isa bin Hj. Abdul Samad|Abdul Samad]], Menteri Besar Negeri Sembilan pada 12 November 1985. Tiga buah rumah guru juga turut dibina. Mulai tahun 1991, sekolah ini mempunyai dua aliran iaitu aliran akademik biasa dan satu lagi aliran khas pendidikan Arab. Pelajaran Pendidikan khas ditentukan oleh Bahagian Pendidikan Agama Jabatan Pendidikan Negeri sembilan berdasarkan keputusan Ujian Penilaian Sekolah rendah (UPSR)

Bagi kemudahan pendidikan Islam, sekolah ini telah mendirikan sebuah surau yang berharga lebih kurang RM25,000 dan surau ini telah dirasmikan oleh Yang Amat Berhormat Dato' Seri Utama Tan Sri Hj Mohd Isa b. Dato' hj Abdul Samad, Menteri Besar Negeri Sembilan pada 28 April 1993.

Pencapaian
----------

Alamat
------

Sekolah Menengah Kebangsaan Datuk Abdullah
Astana Raja,
71350, Kota
Negeri Sembilan, Malaysia
Telefon = 6064382577
Fax = 6064384792

Pautan luar
-----------

*
**Peristiwa Penembakan Sharpeville** berlaku pada 21 Mac 1960, di balai polis di Afrika Selatan perbandaran daripada Sharpeville dalam Transvaal (hari ini sebahagian daripada Gauteng).

Setelah seharian melakukan demonstrasi menentang meluluskan undang-undang, kira-kira 7,000 penunjuk perasaan pergi ke balai polis. Polis Afrika Selatan melepaskan tembakan ke arah orang ramai, membunuh 69 orang dan mencederakan 180 yang lain. Sumber tidak bersetuju dengan tingkah laku orang ramai; ada yang menyatakan bahawa orang ramai damai, sementara yang lain menyatakan bahawa orang ramai telah melemparkan batu ke arah polis, dan penembakan itu bermula ketika orang ramai mulai maju ke arah pagar di sekitar balai polis. Terdapat 249 korban, termasuk 29 kanak-kanak. Banyak yang ditembak di belakang ketika mereka melarikan diri.

Pembunuhan beramai-ramai itu difoto oleh jurugambar Ian Berry, yang pada awalnya percaya polis melepaskan tembakan kosong. Di Afrika Selatan sekarang, 21 Mac disambut sebagai cuti umum untuk menghormati hak asasi manusia dan memperingati pembantaian Sharpeville.

Rujukan
-------



|  |  |
| --- | --- |
| Ikon tunas | Rencana sejarah ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Afrika Selatan | Rencana berkenaan Afrika Selatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s